સૂત્રોનું કહેવું છે કે પાર્ટી અધ્યક્ષને ખ્યાલ છે કે છત્તીસગઢમાં ખરાખરીનો ખેલ છે. પાર્ટી પોતાની જીત નોંધાવવા માટેની સંભાવનાઓને વધુ મજબૂત કરવાની તૈયારીમાં લાગી ગઈ છે. જો કે પાર્ટી રમણ સિંહ અને સરોજ પાંડે વચ્ચેના મતભેદોથી પણ અજાણ નથી. માટે પાર્ટી કોઈપણ પ્રકારના ખોટા સંદેશ જનતા વચ્ચે જવા દેવા માગતી નથી. પાર્ટી પૂરી તાકાતની સાથે ચૂંટણી લડવા પર જોર આપી રહી છે જેથી કરીને લોકો વચ્ચે સંદેશો મોકલી શકાય કે કોઈપણ પ્રકારનો મતભેદ નથી અને તમામ લોકો એકજુટ છે. જોકે પાર્ટી જીતના અંતરથી ચિંતિત જરૂર છે, જે 2013માં 0.7 ટકા રહ્યું હતું.